[bookmark: bookmark4]CENTRALIZUOTO JUDRIOJO TELEFONO RYŠIO IR MOBILAUS INTERNETO PASLAUGŲ PIRKIMO-PARDAVIMO   PRELIMINARIOJI SUTARTIS NR. 

Gargždai
Klaipėdos rajono savivaldybės administracija, juridinio asmens kodas 188773688, kurios registruota buveinė yra Klaipėdos g. 2, LT-96130, Gargždai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė), veikiančio (-ios) pagal Klaipėdos rajono savivaldybės administracijos nuostatus (toliau – Užsakovas), ir
(Tiekėjas), juridinio asmens kodas - (nurodomas kodas), kurio registruota buveinė yra (adresas), duomenys apie įmonę kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Tiekėjas),  
[bookmark: bookmark6]toliau kartu šioje pirkimo–pardavimo Preliminariojoje sutartyje vadinami Šalimis, o kiekvienas atskirai – Šalimi, sudarė   pirkimo–pardavimo Preliminariąją sutartį, toliau vadinamą Sutartimi, ir susitarė dėl toliau išvardytų sąlygų.

I SKYRIUS
BENDROSIOS SĄVOKOS 

1. Preliminariojoje sutartyje naudojamos sąvokos:
1.1. CVP IS - Centrinė viešųjų pirkimų informacinė sistema.
1.2. Konkursas-Lietuvos Respublikos viešuosius pirkimus reglamentuojančių teisės aktų nustatyta tvarka dėl Preliminariosios sutarties sudarymo KRSA CPO  įvykdytas viešasis pirkimas Viešųjų pirkimų tarnybos Centrinėje viešųjų pirkimų informacinėje sistemoje (CVP IS).
1.3. KRSA CPO- Klaipėdos rajono savivaldybės administracija,   kuri atlieka prekių, paslaugų ar darbų skirtų sau ir Klaipėdos rajono savivaldybei pavaldžioms įstaigoms, pirkimų procedūras ir sudaro Preliminariąsias sutartis su tiekėjais.
1.4. Elektroninis katalogas- KRSA CPO naudojama el. pirkimų sistema, kurioje vykdomi užsakymai.
1.5. Preliminarioji sutartis -  tarp KRSA CPO ir Tiekėjo sudaroma sutartis, kurios tikslas - nustatyti sąlygas, taikomas Pagrindinėms sutartims, kurios bus sudaromos Preliminariosios sutarties galiojimo laikotarpiu.
1.6. Preliminariosios sutarties kaina- Tiekėjo Konkursui pasiūlyta Paslaugos kaina.
1.7. Pagrindinė sutartis -  Preliminariosios sutarties pagrindu ir joje nustatyta tvarka tarp Tiekėjo ir Vartotojo sudaryta sutartis. Pagrindinės sutarties forma pateikiama Preliminariosios sutarties 2 priede.
1.8. Atnaujintas varžymasis - Tiekėjų varžymasis Užsakymo metu, vykdomas pagal Preliminariosios sutarties 1 priede nurodytą  atnaujinto varžymosi procedūrą.
1.9. Vartotojas – subjektas, patenkantis į sąrašą, nurodytą Preliminariosios sutarties 3 priede ir turintis teisę sudaryti Pagrindines sutartis. Esant poreikiui, šis sąrašas gali būti papildomas, tikslinamas ir/ar keičiamas (pavyzdžiui, įsteigus naują įstaigą ar apjungus keletą esamų, ar kt.).
1.10. Paslauga (-os) - Tiekėjo siūlomos paslaugos pagal Konkurso dokumentuose ir Preliminariosios sutarties 4 priede  pateiktą techninę specifikaciją, kurios teikiamos Užsakovams sudarius  Pagrindinę sutartį.    
1.11.  Kitos susijusios paslaugos- Sutarties 4 priede nenurodytos, tačiau su pirkimo objektu susijusios paslaugos, susijusios su Paslaugomis ir / ar būtinos tinkamam Paslaugų suteikimui (pvz., galimybė skambinti trečiosioms šalims trumpaisiais numeriais (pvz., pagalba, taksi, bankai ir pan.), galimybė susimokėti SMS žinute už automobilio stovėjimą  ) ir kitos su pirkimo objektu susijusios paslaugos. 
1.12. Subtiekėjas - Tiekėjo nurodytas, paskirtas subjektas, kuris gali būti pasitelkiamas Pagrindinės sutarties vykdymui.
1.13. Tiekėjas- Tiekėjas, kuris sudarė su KRSA CPO  Preliminariąją sutartį.
1.14. Užsakymas- Užsakovo, KRSA CPO  ir Tiekėjo veiksmų visuma, kuriais siekiama sudaryti Pagrindinę sutartį pagal šią Preliminariąją sutartį.
1.15. Užsakovas- Lietuvos Respublikos teisės aktais pirkimus per KRSA  CPO  vykdyti įpareigotas Lietuvos Respublikos subjektas.
1.16. Užsakymo maksimali kaina- Užsakovo nurodoma bendra užsakomų Paslaugų kaina, kurią Tiekėjui viršijus Pagrindinė sutartis nesudaroma. 
1.17. Galutinė kaina - Užsakymo metu Tiekėjo Užsakovui pasiūlyta kiekvienos Paslaugos kaina.
1.18. Konsoliduotas užsakymas- Užsakovo ir Tiekėjo veiksmų visuma, kuriais siekiama sudaryti keletą Pagrindinių sutarčių pagal šią Preliminariąją sutartį.
1.19. Tretieji asmenys - visi Preliminariosios sutarties šalimis nesantys asmenys.
1.20. Konfidenciali informacija- su Preliminariąja sutartimi ir jos vykdymu susijusi informacija, nepaisant jos pateikimo būdo, formos ir laikmenos, kurios atskleidimas gali padaryti turtinę ar neturtinę žalą KRSA CPO, Tiekėjui, Užsakovui ar trečiųjų asmenų interesams ir/ar kurios atskleidimo teisė nesuteikiama įstatymo, ar nėra Šalių patvirtinta.
	2.  Nuorodos į straipsnius, punktus ir priedus, išskyrus 2 priede daromas nuorodas, yra suprantamos kaip nuorodos į Preliminariosios sutarties straipsnius, punktus ir priedus, jei nenurodyta kitaip arba tai netinka pagal kontekstą.
	3.  Preliminarioji sutartis turi būti aiškinama vadovaujantis teisės aktais kartu su Konkurso sąlygomis ir laimėjusio Tiekėjo Pasiūlymu. Jei po Preliminariosios sutarties sudarymo bus nustatyta bet kokių neatitikimų tarp Preliminariosios sutarties nuostatų, Konkurso sąlygų ir (ar) Pasiūlymo turinio, Preliminarioji sutartis bus aiškinama vadovaujantis pirmiausia Konkurso sąlygomis ir Preliminariosios sutarties (kurios projektas yra Konkurso sąlygų sudedamoji dalis) nuostatomis ir tik po to Pasiūlymo turiniu.

II SKYRIUS
PRELIMINARIOSIOS SUTARTIES OBJEKTAS

 2.1. Preliminarioji sutartis reglamentuoja:
 2.1.1. KRSA CPO  ir Tiekėjo santykius, atsirandančius vykdant Paslaugų Užsakymus KRSA  CPO  Elektroniniame kataloge;
2.1.2. Elektroninio katalogo naudojimo ir Pagrindinių sutarčių sudarymo tvarką;
2.1.3. Preliminariosios sutarties pagrindu sudaromų Pagrindinių sutarčių sąlygas.

III SKYRIUS
[bookmark: _Hlk211430498]SUTARTIES ŠALIŲ TEISĖS IR PAREIGOS

3.1. Tiekėjas įsipareigoja:
3.1.1. Preliminariosios sutarties galiojimo laikotarpiu užtikrinti Preliminariojoje sutartyje nurodytų Paslaugų pasiūlą;
3.1.2. teikti pasiūlymus Elektroniniame kataloge Užsakymo metu vykdomuose atnaujintuose varžymuose;
3.1.3. užtikrinti, kad  Užsakovams teikiamos Paslaugos atitiktų Preliminariosios sutarties bei visus su siūlomų Paslaugų teikimu susijusių teisės aktų reikalavimus;
3.1.4. laikytis Preliminariojoje sutartyje  numatytų procedūrų;
3.1.5. laimėjus Užsakymą sudaryti Pagrindinę sutartį su Užsakymą paskelbusiu Užsakovu bei ją tinkamai vykdyti;
3.1.6. Preliminariosios sutarties galiojimo laikotarpiu neturėti Viešųjų pirkimų įstatyme numatytų tiekėjo pašalinimo pagrindų ir atitikti Konkurso dokumentuose nustatytus Tiekėjų kvalifikacijos reikalavimus. Jei Europos bendrajame viešųjų pirkimų dokumente (EBVPD) nurodyta informacija, kuri pateikta KRSA CPO, teikiant pasiūlymą dėl Preliminariosios sutarties sudarymo yra pasikeitusi, pateikti aktualią informaciją;
3.1.7. supažindinti r Vartotojus su Preliminariosios sutarties reikalavimais;
3.1.8. užtikrinti, kad Vartotojams suteikti duomenys nebūtų atskleisti ir šiuos duomenis naudotų tik tas asmuo, kuriam jie yra priskirti;
3.1.9. sužinojus apie tai, kad yra atskleisti Tiekėjo Vartotojo duomenys, arba kilus įtarimui dėl minėtų duomenų atskleidimo, nedelsiant apie tai informuoti KRSA CPO;
3.1.10. KRSA CPO  paprašius, per 3 (tris) darbo dienas pateikti Paslaugų atitiktį Konkurso dokumentuose ir Tiekėjo pasiūlyme nurodytai Paslaugų techninei specifikacijai patvirtinančius dokumentus/duomenis;
3.1.11. KRSA CPO  paprašius, informuoti KRSA CPO apie per Elektroninį katalogą sudarytų Pagrindinių sutarčių vykdymo aplinkybes;
3.1.12 vykdydamas Preliminariąją ir Pagrindines sutartis, laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Paslaugų ataskaitos ir kiti su Preliminariosios ir Pagrindinių sutarčių vykdymu susiję dokumentai Užsakovui ir Vartotojams turi būti pateikti tik elektroniniu formatu, išimtiniais atvejais su nurodytų sutarčių vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba Užsakovas ar Vartotojas nurodo tokį būtinumą - tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“.
3.2. Tiekėjas turi visus kitus Preliminarioje sutartyje bei Lietuvos Respublikoje galiojančiuose teisės aktuose nustatytus įsipareigojimus.
3.3. [bookmark: bookmark14]Tiekėjo prisiimtų įsipareigojimų nevykdymas yra laikomas esminiu Preliminariosios sutarties pažeidimu.
3.4. Tiekėjas turi teisę: 
3.4.1. informuoti KRSA CPO  apie dėl nevykdomų Užsakovo sutartinių įsipareigojimų nutrauktas Tiekėjo Pagrindines sutartis;
3.4.2. viešinti Preliminariąją sutartį laikantis konfidencialumo įsipareigojimų;
3.4.3. registruoti naujus/pakeisti esamus  Vartotojus.
3.5. Tiekėjas turi visas kitas Preliminariojoje sutartyje bei Lietuvos Respublikoje galiojančiuose teisės aktuose nustatytas teises.
3.6. KRSA CPO  įsipareigoja:
3.6.1. konsultuoti Vartotojus Elektroninio katalogo naudojimo klausimais;
3.7. KRSA CPO  turi visus kitus Preliminariojoje sutartyje bei Lietuvos Respublikoje galiojančiuose teisės aktuose nustatytus įsipareigojimus.
3.8. KRSA CPO  prisiimtų įsipareigojimų nevykdymas yra laikomas esminiu Preliminariosios sutarties pažeidimu.
3.9. KRSA CPO  turi teisę:
3.9.1. turi teisę reikalauti iš Tiekėjo ne vėliau kaip 5 (penkias) darbo dienas nuo prašymo gavimo pateikti informaciją (ataskaitą) apie kiekvienam Vartotojui per atitinkamą laikotarpį suteiktas Paslaugas: sudarytų Pagrindinių sutarčių skaičių, kiekvienos jų numatomą vertę;
3.9.2. turi teisę papildyti, pakeisti Vartotojų sąrašą, prieš 3 (tris) darbo dienas informavęs Tiekėją;
3.9.3. atsako už netinkamą sutartinių įsipareigojimų vykdymą ar jų nevykdymą ir atlygina Tiekėjui dėl to atsiradusius nuostolius;
3.9.4. turi visus kitus Preliminariojoje sutartyje bei  Lietuvos Respublikoje galiojančiuose  teisės aktuose nustatytus įsipareigojimus;
3.9.5. Užsakovo  prisiimtų įsipareigojimų  nevykdymas yra laikomas esminiu Preliminariosios sutarties pažeidimu.

IV SKYRIUS
PRELIMINARIOSIOS SUTARTIES PAKEITIMAI
               4.1. Preliminariosios sutarties sąlygos jos galiojimo laikotarpiu gali būti keičiamos šioje sutartyje bei Viešųjų pirkimų įstatyme nustatytomis sąlygomis ir tvarka.

V SKYRIUS
PRANEŠIMAI
 5.1. Visi dėl Preliminariosios sutarties vykdymo siunčiami pranešimai turi būti pateikti raštu.
	 5.2. Šalių siunčiami pranešimai laikytini pateiktais raštu, jei jie yra pateikti paštu, elektroniniu paštu, faksu, įteikiami asmeniškai Preliminariosios sutarties Šalių adresais nurodytais Preliminariojoje sutartyje arba pateikti Elektroninio katalogo priemonėmis. Jei adresatas praneša kitą adresą, tai dokumentai privalo būti pristatomi naujuoju adresu. Jei adresatas savo pranešime nenurodė kito adreso, tai atsakymas jam siunčiamas tuo pačiu adresu, kuriuo išsiųstas pranešimas.
5.3. Visi su Užsakymo procedūromis susiję pranešimai turi būti teikiami tik   Elektroninio katalogo priemonėmis.
 5.4. Užsakymai yra vykdomi laikantis Preliminariosios sutarties 1 priede „Atnaujinto varžymosi procedūra“ nurodytų Užsakymo procedūrų.
	5.5. Užsakovo kontaktiniai asmenys, atsakingi už Sutarties vykdymo kontrolę
	(nurodyti padalinį / skyrių, pareigas, vardą, pavardę, tel., el. paštą)

	5.6. Tiekėjo kontaktiniai asmenys, atsakingi už Sutarties vykdymą, dalyvavimo atnaujinto varžymosi procedūrose kontrolę
	(nurodyti padalinį / skyrių, pareigas, vardą, pavardę, tel., el. paštą)



VI SKYRIUS
KONFIDENCIALUMAS

6.1. Tiekėjas ir  KRSA CPO  užtikrina, kad:
6.1.1. Preliminariosios sutarties Konfidencialią informaciją naudos tik Preliminariosios sutarties vykdymo tikslais;
6.1.2. Konfidencialios informacijos atskleidimas galimas tik esant rašytiniam kitos Šalies sutikimui;
6.1.3. imsis visų būtinų atsargumo priemonių siekdami užtikrinti, kad Konfidenciali informacija nebūtų atskleista ar naudojama ne Preliminariosios sutarties vykdymo tikslais.
[bookmark: _Ref273423410]		6.2. Konfidencialia informacija nelaikoma:
6.2.1. informacija, kuri yra viešai prieinama;
6.2.2. informacija, kuri yra valdoma Šalių be apribojimų ją atskleisti;
6.2.3. informacija, pateikta trečiųjų asmenų, turėjusių raštu patvirtintą teisę atskleisti Konfidencialią informaciją;
6.2.4. informacija, kuri privalo būti atskleista pagal įstatymus ar kitus teisės aktus;
6.2.5. informacija apie Preliminariąją sutartį ir Preliminariosios sutarties kainą (informacija, kurią privaloma viešinti pagal teisės aktuose nustatytą tvarką);
6.2.6. visa Užsakymo metu pateikta informacija.

VII SKYRIUS
PRELIMINARIOSIOS SUTARTIES GALIOJIMAS
	7.1. Preliminarioji sutartis įsigalioja nuo [datą nurodo KRSA CPO  Preliminariosios sutarties sudarymo metu (data turi būti ne ankstesnė kaip Preliminariosios sutarties pasirašymo bei ne vėlesnė kaip 3 mėnesiai nuo pranešimo apie laimėjusių pasiūlymų eilę išsiuntimo dienos)].
	7.2. Preliminarioji sutartis galioja 24 (dvidešimt keturis) mėnesius, jei ji nėra pratęsiama arba nutraukiama Preliminariojoje sutartyje numatytais pagrindais.
	7.3. Suėjus Preliminariosios sutarties galiojimo terminui, šis terminas automatiškai gali būti  pratęsiamas ne daugiau kaip du kartus papildomam 12 (dvylikos) mėnesių laikotarpiui, jei sutarties Šalis nepareiškia nesutikimo pratęsti Preliminariąją sutartį. Tokiu atveju nesutikimas turi būti pareiškiamas vienos iš Šalių pranešimu ne vėliau kaip prieš 20 (dvidešimt) dienų iki Preliminariosios sutarties galiojimo termino pabaigos. Bendras Preliminariosios sutarties su pratęsimais galiojimo laikotarpis negali būti ilgesnis nei 48 (keturiasdešimt aštuoni) mėnesiai.
	7.4. Tiekėjas, prieš 10 (dešimt) kalendorinių dienų informavęs KRSA CPO  raštu, gali nutraukti Preliminariąją sutartį esant bent vienai iš šių aplinkybių:
7.4.1. KRSA CPO nevykdant Preliminariąja sutartimi prisiimtų įsipareigojimų.
7.5. KRSA CPO  prieš 10 (dešimt) kalendorinių dienų informavusi Tiekėją raštu nutraukia Preliminariąją sutartį esant bent vienai iš šių aplinkybių:
7.5.1. paaiškėjus, kad pateikdamas pasiūlymą Konkursui (deklaruodamas pasiūlymo atitiktį Konkurso sąlygų reikalavimams) Tiekėjas pateikė melagingą informaciją ar klaidinančią informaciją dėl kurios pasiūlymas buvo pripažintas tinkamu;
7.5.2. Tiekėjui ar bet kuriam jo samdomam ar jo vardu veikiančiam asmeniui pažeidus Preliminariojoje sutartyje numatytas korupcijos prevencijos nuostatas ar Tiekėjui, ar bet kuriam jo samdomam ar jo vardu veikiančiam asmeniui padarius korupcinio pobūdžio nusikalstamą veiką (kaip tai apibrėžta Korupcijos prevencijos įstatyme);
7.5.3. bendro Preliminariosios sutarties su pratęsimais galiojimo laikotarpiu Tiekėjui nepateikus pasiūlymų Elektroniniame kataloge vykdomame atnaujintame varžymesi 30 (trisdešimtyje) Užsakymų bei nesumokėjus 8.10 p. numatytos baudos;
7.5.4. Užsakovui nutraukus su Tiekėju sudarytą Pagrindinę sutartį dėl esminio Pagrindinės sutarties pažeidimo arba teismui priėmus sprendimą, kuriuo tenkinami Užsakovo reikalavimai pripažinti Pagrindinės sutarties neįvykdymą ar netinkamą įvykdymą esminiu ir atlyginti dėl to patirtus nuostolius;
7.5.5. Tiekėjui nevykdant Preliminariąja sutartimi prisiimtų įsipareigojimų;
7.5.6. Paaiškėjus, kad Tiekėjas neatitinka Konkurso pirkimo dokumentuose nustatytų tiekėjų kvalifikacinių reikalavimų arba nepateikia šią atitiktį pagrindžiančių dokumentų;  
7.5.7. KRSA CPO  gavus patvirtinančių duomenų, kad Tiekėjas su kitais subjektais yra sudaręs susitarimų, kuriais siekiama iškreipti konkurenciją Atnaujintame varžymesi.
[bookmark: _Hlk514745411]7.6. KRSA CPO  Viešųjų pirkimų įstatymo 90 str. numatyta tvarka gali vienašališkai nutraukti Preliminariąją sutartį atsiradus Viešųjų pirkimų įstatymo 90 str. 1 d. numatytiems sutarties nutraukimo pagrindams.
7.7. Preliminarioji sutartis gali būti nutraukta abipusiu Šalių susitarimu. Preliminariosios sutarties nutraukimas Šalių susitarimu negalimas šios sutarties 7.5. p. numatytais atvejais.
 7.8. Preliminariosios sutarties nutraukimas neturi įtakos bet kurios iki Preliminariosios    sutarties nutraukimo sudarytos tebegaliojančios Pagrindinės sutarties vykdymui.
 7.9. Preliminariosios sutarties nuostatos, numatančios Šalių įsipareigojimus, susijusius su Konfidencialios informacijos saugojimu, galioja ir po Preliminariosios sutarties nutraukimo ar galiojimo pabaigos, taip pat galioja, bet kuri kita nuostata, kai tiesiogiai arba netiesiogiai nurodoma, kad jos galiojimas nesibaigia nutraukus Preliminariąją sutartį.

                                               VIII SKYRIUS
ATSAKOMYBĖ IR PRELIMINARIOSIOS SUTARTIES
 ĮVYKDYMO UŽTIKRINIMAS
8.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Preliminariąją sutartį. Šalys įsipareigoja tinkamai vykdyti Preliminariąja sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
8.2. KRSA CPO, elektroninių paslaugų teikimą reglamentuojančių teisės aktų ribose, atsako už tinkamą Preliminariąją sutartimi prisiimtų įsipareigojimų vykdymą, taip pat už  KRSA CPO  vidinės kompiuterinės sistemos saugumą bei slaptumą.
8.3. KRSA CPO neatsako už Elektroninio katalogo klaidas,  interneto ryšio tiekimo sutrikimų, kompiuterinės įrangos gedimų, elektros tiekimo sutrikimų ar trečiųjų asmenų veiksmų.
8.4. KRSA CPO neatsako už Tiekėjo ar Užsakovo pateiktos informacijos teisėtumą, tikrumą bei jos sukeltas pasekmes ir už Tiekėjo ar Užsakovo veiksmais Elektroniniame kataloge arba Pagrindinės sutarties vykdymo metu padarytus Lietuvos Respublikos viešuosius pirkimus reglamentuojančių ir kitų teisės aktų pažeidimus bei dėl to patirtus nuostolius.
8.5. Tiekėjas visiškai atsako už visus Elektroniniame kataloge atliktus veiksmus panaudojant Tiekėjo registruotiems Vartotojams suteiktus Identifikavimo duomenis, taip pat atsako už Elektroniniame kataloge pateiktų Tiekėjo duomenų ir informacijos teisingumą ir teisėtumą.
8.6. KRSA CPO  neatsako už Tiekėjo patirtus nuostolius Užsakovui atsisakius sudaryti Pagrindinę sutartį su Užsakyme laimėjusį pasiūlymą pateikusiu Tiekėju.
8.7. Tiekėjui laimėjus Užsakymą ir atsisakius sudaryti Pagrindinę sutartį su Užsakymą paskelbusiu Užsakovu, Tiekėjas prisiima visą atsakomybę už dėl tokių jo veiksmų (neveikimo) Užsakovo patirtus nuostolius.
8.8. Tiekėjui neįvykdžius įsipareigojimo sudaryti Pagrindinę sutartį su Užsakovu ir po nurodyto fakto Tiekėjui siekiant toliau vykdyti Preliminariąją sutartį, Tiekėjas įsipareigoja KRSA CPO  sumokėti baudą, lygią 150 Eur (vienam šimtui penkiasdešimt) eurų už nesudarytą Pagrindinę sutartį kiekvienai Paslaugai (pirkimo objekto daliai) atskirai.
8.9. Tiekėjui nepateikus pasiūlymo Elektroniniame kataloge vykdomame Atnaujintame varžymesi  už kiekvieną papildomai nepateiktą pasiūlymą jis sumoka KRSA CPO  baudą lygią 150 Eur (vienam šimtui penkiasdešimt) eurų.
8.10. Nutraukus Preliminariąją sutartį dėl 7.5. p. numatytų aplinkybių ar kitų, Tiekėjo padarytų, esminių Preliminariosios sutarties pažeidimų, Tiekėjas įsipareigoja sumokėti KRSA CPO  baudą, lygią 1 500 Eur (vienam tūkstančiui penkiems šimtams eurų) už Preliminariosios sutarties nutraukimą.
8.11. Preliminariosios sutarties 8.8. – 8-10. p. nurodytos baudos laikytinos minimaliais KRSA CPO  nuostoliais, dėl kurių Šalys susitarė sudarydamos Preliminariąją sutartį.
8.12. Tretiesiems asmenims Šaliai ar Šalims pareiškus reikalavimą dėl žalos, susijusios su Preliminariosios sutarties vykdymu, atlyginimo, žalą atlygina kaltoji Šalis.

IX SKYRIUS
TAIKYTINA TEISĖ, GINČŲ SPRENDIMAS IR TEISMINGUMAS
[bookmark: _Ref262135293]9.1. Šalys susitaria, kad Preliminariajai sutarčiai yra taikoma Lietuvos Respublikos teisė ir visi Preliminarioje sutartyje nereglamentuoti klausimai sprendžiami vadovaujantis Lietuvos Respublikos teise.
9.2. KRSA CPO  nesprendžia ginčų tarp Tiekėjo bei Užsakovo dėl Pagrindinėje sutartyje nustatytų, Užsakovo ir Tiekėjo sutartinių įsipareigojimų vykdymo.
9.3. Šalys visus ginčus, kylančius iš Preliminariosios sutarties sprendžia derybomis. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.
9.4. Nepavykus ginčo išspręsti derybomis per 20 (dvidešimt) darbo dienų nuo derybų pradžios, bet koks ginčas sprendžiamas  pagal galiojančius Lietuvos Respublikos įstatymus.

X SKYRIUS
KORUPCIJOS PREVENCIJA
[bookmark: _Ref273016367]10.1. Tiekėjas negali siūlyti, duoti ar sutikti duoti bet kuriam KRSA CPO  ir/ar Užsakovo darbuotojui, tarnautojui ar kitam nurodytos įstaigos vardu veikiančiam asmeniui bet kokią dovaną ar pinigų sumą,  o KRSA CPO  ir/ar Užsakovo darbuotojas, tarnautojas ar kitas nurodytos įstaigos vardu veikiantis asmuo negali jų priimti. Subjektai, pažeidę šią nuostatą, atsako LR teisės aktų nustatyta tvarka.

XI SKYRIUS
ĮSIPAREIGOJIMŲ PERLEIDIMAS IR SUBTIEKIMAS
11.1. Šalys negali perleisti savo įsipareigojimų pagal Preliminariąją sutartį.
11.2. Šalių juridinio statuso pasikeitimas neturi įtakos Preliminariosios sutarties galiojimui. Tokiomis aplinkybėmis įsipareigojimai pagal Preliminariąją sutartį pereina Šalies teises ir pareigas perimančiam subjektui.
11.3. Preliminariosios sutarties vykdymo metu Tiekėjas gali keisti Preliminarioje sutartyje nurodytus ir/ar pasitelkti naujus subtiekėjus. Keičiančiojo ar naujai pasitelkiamo subtiekėjo kvalifikacija turi būti pakankama Preliminariosios sutarties užduoties įvykdymui, keičiantysis ir/ar naujai pasitelkiamas subtiekėjas turi neturėti pašalinimo pagrindų. Apie keičiamus ir/ar naujai pasitelkiamus subtiekėjus Tiekėjas turi informuoti KRSA CPO  raštu nurodant subtiekėjo keitimo priežastis.
11.4. Nustačius viešuosius pirkimus reglamentuojančiuose teisės aktuose numatytus Tiekėjo pasitelkto ar planuojamo pasitelkti subtiekėjo pašalinimo pagrindus, KRSA CPO LT reikalauja Tiekėjo per protingą terminą tokį subtiekėją pakeisti kitu.
11.5. Subtiekimo sutarties sudarymas neatleidžia Tiekėjo nuo jokių jo įsipareigojimų pagal Preliminariąją sutartį ir/ar Pagrindinę sutartį, ir nesukuria sutartinių santykių tarp subtiekėjo ir KRSA CPO  ir/ar Užsakovo.
[bookmark: _Ref273106420]
XII SKYRIUS
FORCE MAJEURE
12.1. Nė viena Preliminariosios sutarties Šalis nėra laikoma pažeidusia Preliminariąją sutartį arba nevykdančia savo įsipareigojimų pagal  Preliminariąją sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Preliminariosios sutarties įsigaliojimo dienos.
12.2.Jei kuri nors Preliminariosios sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. 
12.3. Jei nenugalimos jėgos (force majeure) aplinkybės trunka ilgiau kaip 30 (trisdešimt) kalendorinių dienų, tuomet, bet kuri Preliminariosios sutarties Šalis turi teisę nutraukti Preliminariąją sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) dienų laikotarpiui nenugalimos jėgos (force majeure) aplinkybės vis dar yra, Preliminarioji sutartis nutraukiama ir pagal Preliminariosios sutarties sąlygas Šalys atleidžiamos nuo tolesnio Preliminariosios sutarties vykdymo.

                                          XIII SKYRIUS
                                BAIGIAMOSIOS NUOSTATOS
13.1. Jei Tiekėjas veikia jungtinės veiklos (partnerystės) pagrindu, partneriai yra solidariai atsakingi už Preliminariosios sutarties nuostatų vykdymą pagal Lietuvos Respublikos įstatymus ir kitus teisės aktus. Jungtinės veiklos sutarties nutraukimas ar jungtinės veiklos sutartimi nustatytų partnerių keitimas yra laikomas esminiu Preliminariosios sutarties pažeidimu.
13.2. Preliminariajai sutarčiai, sprendžiant jos galiojimo, vykdymo, taikymo ir aiškinimo klausimus, taikomi Lietuvos Respublikos teisės aktai.
13.3. Preliminarioji sutartis sudaroma lietuvių kalba.
13.4. Preliminariąją sutartį abi Šalys pasirašo kvalifikuotu sertifikatu patvirtinamu elektroniniu parašu.
13.5. Šalys neturi teisės perduoti savo įsipareigojimų pagal Preliminariąją sutartį Tretiesiems asmenims be kitos Šalies išankstinio rašytinio sutikimo.
13.6. Preliminariosios sutarties sąlygų priedai yra neatskiriamos sudedamosios Preliminariosios sutarties dalys:
13.6.1. Priedas Nr. 1 Atnaujinto varžymosi procedūra;
13.6.2. [bookmark: _Hlk208995675]Priedas Nr. 2 Pagrindinės sutarties projektas;
13.6.3.  Priedas Nr. 3 Vartotojų sąrašas;
13.6.4. Priedas  Nr.4. Tiekėjo pasiūlymo atnaujintam varžymuisi forma (pagrindinės pasiūlymo formos nuostatos, kurių pagrindu kiekvienam užsakymui atskirai bus rengiama pasiūlymo forma)

[bookmark: _Hlk208911357]XIV SKYRIUS
SUTARTIES ŠALIŲ ADRESAI IR REKVIZITAI
              Užsakovas		                    	  Tiekėjas
	Klaipėdos rajono savivaldybės administracija
Klaipėdos g. 2
LT-96130, Gargždai
Įmonės kodas 188773688
PVM mokėtojo kodas:
A.s. LT14 4010 0402 0031 4539
AB Luminor bank
Banko kodas 40100
Tel. (+370  46) 47 20 25,
El.p. savivaldybe@klaipedos-r.lt
	(nurodyti tiekėjo pavadinimą, 

įmonės kodą,

